Alle bestræbelser på at fremme naturvidenskaben bar frugt i løbet af 1700-tallet. Først og fremmest oplevede man et begyndende befolkningsoverskud i de europæiske lande som følge af forbedrede produktionsmetoder og den gradvise forbedring af lægevidenskaben.<ref>Peter Gay, 1969, s. 21-22</ref> Opfindelsen af [[vaccination]]en mod [[kopper]] (inokulationen) var et stort skridt fremad i kampen mod børnedødeligheden.<ref>Niels Nørskov-Lauritsen, ''Koppeindpodningen i Danmark i det 18. århundrede'', i: Ole Høiris & Thomas Ledet, 2007</ref> Med [[John Harrison]]s opfindelse af det maritime [[kronometer]] kunne man for første gang præcist bestemme angivelsen af [[Længdekreds|længdegraden]]. Det forbedrede mulighederne for langdistancesøfart betydeligt. Med [[James Watt]]s opfindelse af en brugbar [[dampmaskine]] i 1776 var grunden lagt til [[den industrielle revolution]], og den første industri blev anlagt i England i form af mekaniserede uldspinderier og væverier.
Filosofi Historie Videnskab Humaniora